Moottorisänky sopii kaikille, jotka haluavat lisämukavuutta vuoteeseensa. Esimerkiksi television ergonominen katseluasento muuttuu kätevästi rentouttavaksi nukkuma-asennoksi. Säädöt antavat monta mahdollisuutta rentoutua vuoteessasi vaikkapa kirjan tai läppärin kanssa.
Monet lonkka- ja selkävaivoista kärsivät kokevat säätösängyn helpottavan heidän elämäänsä ja vaivojaan merkittävästi. Kun kehon saa tuettua juuri oikeista kohdista miellyttävään asentoon, ovat yöunet rentouttavat ja fyysiset kivutkin mahdollisesti päiväsaikaan vähäisemmät. Myös sängystä nouseminen ja sänkyyn meneminen helpottuvat säätöjen ansiosta. Rasittuneet jalat kiittävät, kun ne saa nostettua koholle säätämällä sängyn jalkopäätyä ylemmäs. Tästä syystä monet raskasta seisomatyötä tekevät pitävät moottorisänkyä erinomaisena. Jos joutuu sairauden takia viettämään paljon aikaa sängyssä, on asentojen vaihtelumahdollisuus erityisen tärkeä.